
לכבוד
גב' טפטה פרדה
ממונה על חוק חופש המידע
Hofesh-hameida@moag.gov.il
הנדון: דו"ח מוניטור בנושא יישום החלטת ממשלה מס_4676
שלום רב,
המרכז להעצמת האזרח הינה עמותה הפועלת בתחומי הממשל, ועוסקת באפקטיביות המגזר הציבורי וביישום התחייבויות הרשות המבצעת. המרכז מתמקד בקיום התחייבויות הממשל לאזרחים, יישום מדיניות ובהיבטים שונים הקשורים לתפקוד הממשל ויכולתו לממש ולהוביל שינויים לטובת הציבור. בתוך כך, מפעיל המרכז את מיזם "המוניטור", במסגרתו מבצע המרכז מעקב וניטור אזרחי אחר יישום החלטות ממשלה, חוקים ותקנות.   
במסגרת הפרויקט, אנו עוקבים אחר החלטת הממשלה 4676, "סיוע לרשויות מקומיות שבתחומן הוקמו יישובים חדשים ולרשויות שבתחומן יש עיבוי אוכלוסיה בעקבות יישום תוכנית ההתנתקות" ונשמח לעזרתכם במתן התייחסות לגבי הסעיפים הבאים;
 לפי סעיפים ב' ו-ג' בהחלטה, על משרד החלקאות "להעביר לרשויות הקולטות, בשנת 2019, סיוע כספי בסך כולל של עד 5 מיליון ₪...להעביר, בשנת 2019, לרשויות המקומיות שבתחומן הוקמו יישובי קבע חדשים, סיוע כספי בסך כולל של עד 450 אלפי ₪."  
· האם אכן כספי הסיוע הועברו לרשויות המקומיות הרלוונטיות?
· מהם סכומי הסיוע שקיבלו הרשויות המקומיות בגין החלטה זו ב-2019?

סעיף ד' בהחלטה קובע כי "כספי הסיוע לפי החלטה זו יועברו על ידי משרד החקלאות ופיתוח הכפר לרשויות המקומיות, בכפוף לנוהלי תמיכה שייקבעו ויפורסמו על-ידי משרד החקלאות ופיתוח הכפר" וכי "לצורך יישומה של החלטה זו, תמונה ועדת תמיכות על ידי מנכ"ל משרד החקלאות ופיתוח הכפר...."  
· האם נהלי התמיכה נקבעו ופורסמו על-ידי המשרד? היכן ניתן לראותם?
· האם קמה הוועדה? אם לא, מה היו החסמים לכך?

סעיף ה' בהחלטה קבע את המקורות התקציביים ליישומה; משרד האוצר - 2.45 מלש"ח ומשרד הפנים, משרד הבינוי והשיכון ומשרד החקלאות ופיתוח הכפר - 1 מלש"ח.

· האם התקציבים מהמשרדים הנ"ל הועברו? במידה ולא, מה היו החסמים לכך?

נשמח להרחיב בנושא במידת הצורך ואף להסביר את עשייתנו
בברכה,
עופרי ליכטשטיין
תחקרנית 

